Κατάλογος αρχηγών κυβέρνησης της Κεντροαφρικανικής Δημοκρατίας

Στο άρθρο αναφέρονται σε κατάλογο οι αρχηγοί της κυβέρνησης της Κεντροαφρικανικής Δημοκρατίας. Η θέση του Πρωθυπουργού συστάθηκε όταν η χώρα απέκτησε αυτονομία ως έδαφος της Γαλλίας τον Δεκέμβριο του 1958. Αρχικά ήταν η πλέον υψηλόβαθμη θέση στη χώρα, παρότι η Γαλλία διατήρησε έναν κυβερνήτη στο έδαφος. Έπειτα από την ανακήρυξη ανεξαρτησίας της Κεντροαφρικανικής Δημοκρατίας στις 13 Αυγούστου 1960, ο Νταβίντ Ντακό κατείχε αμφότερα τα αξιώματα του πρωθυπουργού και του Προέδρου. Στη συνέχεια κατήργησε το αξίωμα του Πρωθυπουργού και κυβέρνησε απολυταρχικά. Ο πρόεδρος Ζαν-Μπεντέλ Μποκάσα αποκατέστησε το αξίωμα του Πρωθυπουργού ώστε να τον συνδράμει στη διοίκηση της χώρας το 1975, λίγο πριν αυτοανακηρυχθεί αυτοκράτορας. Επέλεξε την Ελιζαμπέτ Ντομισιέν, πρώτη γυναίκα πρωθυπουργό και πρώτη γυναίκα αρχηγό κυβέρνησης στην Αφρική. Έπειτα από την απομάκρυνση της τελευταίας από το αξίωμα, διορίστηκε νέος πρωθυπουργός ο Ανζ-Φελίξ Πατασέ, ο οποίος συνέχισε στην πρωθυπουργία και μετά την ανακήρυξη της Αυτοκρατορίας της Κεντρικής Αφρικής από τον Μποκάσα το 1976. Ο Ανρί Μαϊντού διαδέχθηκε τον Πατασέ και κυβέρνησε συνεχόμενα μετά την ανατροπή του Μποκάσα. Κατά τα επόμενα χρόνια οπότε πρόεδρος ήταν ο Ντακό, άλλοι τρεις πολιτικοί υπηρέτησαν ως πρωθυπουργοί. Μετά την ανατροπή του Ντακό από τον Αντρέ Κολίνγκμπα το 1981, η θέση καταργήθηκε ξανά. Επανασυστάθηκε το 1991, όταν ο πρόεδρος Κολίνγκμπα εξαναγκάστηκε σε εκχώρηση μερικών από τις εξουσίες του. Ο Πρόεδρος απολαμβάνει της αρχής να διορίζει τον Πρωθυπουργό και μπορεί να τον απομακρύνει οποιαδήποτε στιγμή από το αξίωμα. Ο Πρωθυπουργός είναι αρχηγός της κυβέρνησης. Εντός λίγων ημερών μετά το διορισμό του, οφείλει να επιλέξει άτομα για το υπουργικό του συμβούλιο, με το οποίο θα εργαστεί για να συντονίσει την κυβέρνηση. Σύμφωνα με τη συνθήκη κατάπαυσης του πυρός που υπογράφηκε μεταξύ της κυβέρνησης και του συνασπισμού ανταρτών Σελέκα στις 11 Ιανουαρίου 2013, ο πρόεδρος Φρανσουά Μποζιζέ έπρεπε να διορίσει έναν νέο πρωθυπουργό προερχόμενο από την αντιπολίτευση, μετά τη διάλυση της Εθνοσυνέλευσης και τη διεξαγωγή βουλευτικών εκλογών. Με βάση τη συμφωνία, αυτό έπρεπε να γίνει το αργότερο έως τις 11 Ιανουαρίου 2014. Ο Νικολά Τιανγκαγιέ, ο οποίος επιλέχθηκε για πρωθυπουργός από την αντιπολίτευση και τους αντάρτες, διορίστηκε στην πρωθυπουργία στις 17 Ιανουαρίου 2013.Σημερινός πρωθυπουργός είναι ο Φελίξ Μολουά, από τις 7 Φεβρουαρίου 2022.

 Πολιτικά κόμματα ΛοιπάΓια τους αρχηγούς κυβέρνησης με πολλαπλές πολιτικές τοποθετήσεις, το πολιτικό κόμμα που αναφέρεται πρώτο είναι το κόμμα στο οποίο ήταν προσκείμενο το πρόσωπο κατά την έναρξη της θητείας του. A Ο Γκουμπά ήταν πρόεδρος του Κυβερνητικού Συμβουλίου από τις 26 Ιουλίου 1958. Όταν η Κεντροαφρικανική Δημοκρατία έγινε αυτόνομο έδαφος, υπηρέτησε υπηρεσιακά ως αρχηγός κιυβέρνησης από την 1η Δεκεμβρίου 1958 έως τις 8 Δεκεμβρίου 1958. B Ο Μπογκάντα σκοτώθηκε σε ένα μυστηριώδες αεροπορικό δυστύχημα στις 29 Μαρτίου 1959, στη διάρκεια πτήσης προς την Μπανγκί. Η ακριβής αιτία του δυστυχήματος δεν εξιχνιάστηκε,όμως υπάρχουν υποψίες ευρέως ότι οφειλόταν σε δολιοφθορά. Ο λαός πιστεύει ότι τη δολοφονία οργάνωσαν οι γαλλικές μυστικές υπηρεσίες ή ακόμα και η σύζυγος του Μπογκάντα. C Ο Ντακό κατάργησε τη θέση του Πρωθυπουργού και στερέωσε την εξουσία του. D Ο ισόβιος πρόεδρος Ζαν-Μπεντέλ Μποκάσα σχημάτισε μια νέα κυβέρνηση στις 2 Ιανουαρίου 1975 και αποκατέστησε τη θέση του Πρωθυπουργού. E Η Ντομισιέν καθαιρέθηκε από την πρωθυπουργία επειδή εξέφρασε δημοσίως την αντίθεσή της στα σχέδια του Μποκάσα να κηρύξει αυτοκρατορία στην Κεντρική Αφρική. Εν συνεχεία την έθεσε σε περιορισμό κατ' οίκον. F Στις 4 Δεκεμβρίου 1976 ο Μποκάσα θεσμοθέτησε ένα νέο σύνταγμα, με το οποίο η χώρα έγινε μοναρχία. G Ο πρόεδρος Ντακό διόρισε αντιπρόεδρο τον Μαϊντού στις 27 Σεπτεμβρίου 1979. H Ο πρωθυπουργός Αγιαντό απολύθηκε από τον Ντακό σαν πολιτική απειλή στις 22 Αυγούστου 1980, και τέθηκε σε περιορισμό στην οικία του. I Ο Ντακό δημιούργησε την Κεντροαφρικανική Δημοκρατική Ένωση τον Φεβρουάριο του 1980 και έγινε το μοναδικό πολιτικό κόμμα στη χώρα. J Ο Μαλεντομά απολύθηκε από την πρωθυπουργία και αντικαταστάθηκε από το Λακουέ. K Τον Απρίλιο του 1995 ο Μανταμπά παραιτήθηκε από πρωθυπουργός πριν συζητηθεί εντός του κόμματός του η πρόταση δυσπιστίας εναντίον του, κατηγορώντας τον για διαφθορά. L Ο Γκμπεζερά-Μπριά διορίστηκε πρωθυπουργός στις 30 Ιανουαρίου 1997 στη θέση του Νγκουπαντί, ο οποίος κατηγορήθηκε για προσχώρηση στους αντάρτες του στρατού, οι οποίοι είχαν στασιάσει στις 15 Νοεμβρίου 1996 για να διεκδικήσουν αυξήσεις στους μισθούς τους. Ο Νγκουπαντί επίσης δεν είχε συμφωνήσει με την στρατιωτική επέμβαση της Γαλλίας για να συντρίψει την ανταρσία. M Ο πρόεδρος Πατασέ απέλυσε τον Ντολογκελέ την 1η Απριλίου 2001 και τον αντικατέστησε με το διπλωμάτη Ζιγκελέ, ο οποίος είχε υπηρετήσει επί διετία ως πρεσβευτής στο Μπενίν. N Ο Ζιγκελέ αποχώρησε από την πρωθυπουργία μετά την κατάληψη της εξουσίας από το Φρανσουά Μποζιζέ στις 15 Μαρτίου 2003. O Στις 11 Δεκεμβρίου 2003 ο Γκουμπά απολύθηκε από την πρωθυπουργία και διορίστηκε ως αντιπρόεδρος. P Ο Γκαομπαλέ παραιτήθηκε από την πρωθυπουργία στις 11 Ιουνίου 2005 έπειτα από την εκλογή του ως Προέδρου της Εθνοσυνέλευσης στις 7 Ιουνίου. Q Ο Ντοτέ παραιτήθηκε στις 18 Ιανουαρίου 2008 εν μέσω απεργίας των συνδικάτων και της κατάθεσης μομφής από μέλη της κυβέρνησης εναντίον του πρωθυπουργού. R Ο Τιανγκαγιέ παραιτήθηκε ενώ ο πρόεδρος Μισέλ Τζοτοντιά βρισκόταν στην Ντζαμένα του Τσαντ στις 10 Ιανουαρίου 2014. Appiah, K. Anthony; Gates, Henry Louis, Jr., επιμ.. (1999), Africana: The Encyclopedia of the African and African American Experience (1st έκδοση), New York: Basic Books, ISBN 0-465-00071-1, OCLC 41649745, https://archive.org/details/africanaencyclop00appi . Clark, John F.; Gardinier, David E., επιμ.. (1997), Political Reform in Francophone Africa, Boulder: Westview Press, ISBN 0-8133-2785-7, OCLC 35318507, https://archive.org/details/politicalreformi0000unse . Kalck, Pierre (2005), Historical Dictionary of the Central African Republic (3rd English έκδοση), Lanham, Maryland: The Scarecrow Press, ISBN 0-8108-4913-5, OCLC 55487416 . Lentz, Harris M. (1994), Heads of States and Governments: A Worldwide Encyclopedia of Over 2,300 Leaders, 1945 through 1992, Jefferson, North Carolina: McFarland & Company, ISBN 0-89950-926-6, OCLC 30075961, https://archive.org/details/headsofstatesgov00lent . Marsden, Hilary, επιμ.. (1987), Whitaker's Almanack, 1988, London: J Whitaker and Sons, ISBN 0-85021-178-6, OCLC 17305204 . Murison, Katharine, επιμ.. (2003), Africa South of the Sahara 2004 (33rd έκδοση), London: Europa Publications, ISBN 1-85743-183-9, OCLC 52621809 . Stewart, John (1989), African States and Rulers: An Encyclopedia of Native, Colonial and Independent States and Rulers Past and Present, Jefferson, North Carolina: McFarland & Company, ISBN 0-89950-390-X, OCLC 18781224, https://archive.org/details/africanstatesrul0000stew . Titley, Brian (1997), Dark Age: The Political Odyssey of Emperor Bokassa, Montreal: McGill-Queen's University Press, ISBN 0-7735-1602-6, OCLC 36340842 . Mehler, Andreas (2005), Villalón, Leonardo A.; VonDoepp, Peter, επιμ., The Fate of Africa's Democratic Experiments: Elites and Institutions, Bloomington, Indiana: Indiana University Press, ISBN 0-253-34575-8, OCLC 57414663, https://archive.org/details/fateofafricasdem0000unse . Elections in the Central African Republic BBC News Timeline: Central African Republic